**Protokoll styremøte i NBTF Region Øst – 28.08.2023**

Sted NBTFs lokaler i Idrettens Hus, Ullevaal stadion, Oslo

Tid Mandag 28.08.2023, kl. 18:00 – kl. 20:30

**Styrets medlemmer**

o Leder Øivind Eriksen, HamKam

o Nestleder Claus Tjelle, Askim IF Bordtennis

o Styremedlem Jan-Egil Hauge-Johansen Gyllenstjärna-Nobilitatis, Fredrikstad BTK

o Styremedlem Fredrik Nordsveen Johansen, Fokus BTK

o Styremedlem Anne Mari Nytrøen, Kobra BTK

o Styremedlem Andreas Bangsund, Sarpsborg BTK

o Styremedlem Camilla QinghuaYu Henriksen, Fokus BTK

**Sak 1 – Velkommen – Øivind**

Øivind ønsket velkommen til styremøtet. Til stede på styremøtet var Øivind Eriksen, Claus Tjelle, Jan-Egil Hauge-Johansen Gyllenstjärna-Nobilitatis, Fredrik Nordsveen Johansen og Anne Marie Nytrøen. Andreas Bangsund var med på mobil. Camilla QinghuaYu Henriksen hadde meldt forfall

**Sak 2 – Godkjennelse av agendaen – Øivind**

Øivind orienterte om agendaen. Det ble lagt til en tilleggssak under sak 14 Eventuelt:

* Fakturering av årsavgifter og avgift for seriespill

Agendaen ble deretter godkjent av styret.

**Sak 3 – Presentasjon av styremedlemmene – Alle**

Alle styremedlemmene presenterte seg, og fortalte om sin bordtennisbakgrunn, forventninger til styrearbeidet mv.

**Sak 4 – Hva har skjedd siden forrige styremøte – Øivind**

**4.1 Årsmøtet 12. juni**

Øivind orienterte om årsmøtet, som ble avholdt i Oslo 12. juni.

**4.2 Regionturneringen i Trondheim 17. – 18. juni**

Det var en vellykket regionturnering lørdag 17. og søndag 18. juni 2023 i Trondheim. Det blir trolig en ny turnering om to år.

**4.3 Teams-møte NBTF – NBTF Region Øst 8. august vedrørende Hoved-NM 2024**

Det var teams-møte med deler av styret og administrasjonen i NBTF 8. august vedrørende Hoved-NM 2024. Til stede fra NBTF Region Øst var Øivind Eriksen og Claus Tjelle. NBTF Region Øst foreslo at Hoved-NM under NM-veka på Lillehammer ble arrangert i samarbeid mellom NBTF og NBTF Region Øst. Etterpå har NBTF diskutert dette, og kommet frem til at de ønsker å sette arrangementet bort, enten til en klubb eller til NBTF Region Øst. Det kan fortsatt bli Hoved-NM på Lillehammer, men da i regi av en klubb.

**4.4 Søknad om mva-refusjon sendt 9. august 2023**

Øivind orienterte om at det er sendt inn søknad om mva-refusjon.

**4.5 Generelle forberedelser mot aktiviteter i sesongen 2023/24**

Øvrige forberedelser går frem av denne protokollens saker 5 – 14.

**Sak 5 – Organisering av styret – Øivind**

Styret vil undersøke muligheten til å bruke et regnskapsprogram. Leder har fortsatt kassererfunksjonen.

**Sak 6 – Regionstevnene – Alle**

**6.1 Vurdere å kåre beste klubb, eventuelt beste utøver, i de tre regionstevnene basert på gitte kriterier**

Jan-Egil og Anne Mari utarbeider et forslag til kåring av beste klubb sammenlagt i de tre regionstevnene og fremlegger det til behandling på neste styremøte. Øivind orienterer arrangøren av det første regionstevnet, Larkollen IL, om disse planene. Informasjon legges også ut på regionens hjemmesider og facebooksider.

**6.2 Utnevne TD/overdommer til Regionstevne 1 – 2023/24 i Larkollen**

NBTF Region Øst utnevner TD/overdommer til alle regionstevnene. Det gjøres av regionens dommerkontakt, som er utnevnt av NBTFs dommerkomité. Erik Bergerseter er dommerkontakt i NBTF Region Øst. Erik Bergerseter utnevnte Øivind Eriksen som TD/overdommer til regionstevnet i Larkollen 27. og 28. november. Larkollen IL er orientert.

**6.3 Salg av bordtennisutstyr – Øivind**

Frank Martinussen, Bordtennisbutikken, har forespurt NBTF Region Øst om å få selge bordtennisutstyr på regionstevnet i Larkollen 27. og 28. oktober. Styret har sagt ja til forespørselen, og Bordtennisbutikken «betaler» til NBTF Region Øst et gavekort på kr. 1.000. Gavekortet kan brukes til premiering av beste klubb i sesongens regionstevner, se denne protokollens sak 6.1.

**6.4 Vurdere en ny klasse – Unified double – Anne Mari**

Anne Mari orienterte om Unified double i andre idretter. Denne klassen kan passe godt i bordtennis også, hvis interessen er til stede. Anne Mari tar med seg diskusjonen om denne klassen, og kommer tilbake med en ny vurdering/et nytt forslag senere.

**6.5 Informasjonsmøter med trenere, ledere og foreldre med flere på regionstevnene – Øivind**

Det ble diskutert om vi i større grad kan etablere informasjonsmøter for å informere voksne på regionstevnene. Styret var enig i at det er bedre at slik informasjon kan gis ved direkte kommunikasjon med trenere, leder og foreldre med flere, uten å formalisere dette gjennom informasjonsmøter.

**6.6 Andre elementer**

NBTF Region Midt-Norge har søkt NBTF Region Øst om at tre jentespillere fra Trondheim BTK, søstrene Wilhelmsen, kan delta i regionstevnet i regi av Larkollen 27. og 28. oktober. Styret har sagt ja til denne søknaden, og Larkollen IL er orientert.

**Sak 7 – Divisjonsspillet 2023/24 – Claus**

**7.1 Status invitasjon og påmelding til 4. og 5. divisjon, og tilsvarende til seriespillet for yngre – Claus**

Alt er i rute når det gjelder divisjonsspillet. Oppsettet er endelig ferdig 1. september. Etter det vil det også bli sendt ut en invitasjon til yngreserien.

**7.2 Sponsor for 4. divisjon i divisjonsspillet – Jan-Egil**

4. divisjon i NBTF Region Øst har fått sponsor! Det er Rolvsøy Historielag. 4. divisjon vil heretter bli kalt **Haugenskip-serien (4. divisjon)**, og NBTF Region Øst mottar kr. 11.000 kroner fordelt over to år. Avtalen er allerede signert av begge parter. I etterkant av styremøtet har det kommet frem noen nye elementer, slik at saken settes opp igjen på det neste styremøtet.

**Sak 8 – Trenertiltak i Østfold - status og veien videre – Andreas**

Andreas orienterte om status og veien videre i dette Neste møte vil være med Mysen Racketklubb lørdag 2. september.

**Sak 9 – Kontakt med nye klubber i regionen/oppstartspakke – Øivind/Jan-Egil**

Det er innmeldt to nye klubber i NBTF Region Øst. Jan-Egil følger opp kontakten med Halden BTK, mens Øivind følger opp kontakten med Njård BTK. Nye klubber kan blant annet få gratis deltakelse i divisjonsspillet med inntil to lag i den første sesongen klubben deltar. Annen støtte vil bli vurdert individuelt.

**Sak 10 – Lokale regionsamlinger – Øivind**

Øivind sender ut informasjon til klubbene om å søke om støtte til å arrangere lokale regionsamlinger. NBTF Region Øst har satt av kr 30.000 i 2023 og kr. 50.000 i 2024 til slike samlinger. Søknadene vil bli behandlet på det neste styremøtet. Forbundet kan stille med landslagstrener(e) på slike samlinger, etter avtale.

**Sak 11 – Trenerkurs – Jan-Egil**

Jan-Egil tok opp muligheten for å arrangere trenerkurs utenfor Oslo. Det ble orientert om at hvis det er nok deltakere, er det helt sikkert mulig å få trenerkurs også utenfor Oslo. Jan-Egil følger opp for å se på mulighetene for å arrangere trenerkurs andre steder i regionen vår enn i Oslo.

**Sak 12 – Bærekraft/Helse/Samfunn – Ren utøver/Ren klubb – Jan-Egil**

Jan-Egil skriver en artikkel om dopingfri idrett, som kan legges ut på NBTF Region Østs sider på [www.bordtennis.no](http://www.bordtennis.no).

**Sak 13 – Neste styremøte – Øivind**

Dato for neste styremøte ble bestemt til mandag 9. oktober, i NBTFs lokaler på Ullevaal stadion, Oslo.

**Sak 14 – Eventuelt – Øivind**

**Sak 14.1 Innkjøp av polotrøyer til styret i NBTF Region Øst**

Styret vedtok å gå til innkjøp av polotrøyer til styremedlemmene. Det var enighet om marineblå farge, med egen logo for «NBTF Region Øst». I etterkant av styremøtet har vi fått gode tilbud på andre farger, og styremedlemmene har gitt sine innspill. Øivind følger opp.

**Sak 14.2 Fakturering av årsavgifter og avgift for seriespill**

Claus og Camilla tar ansvaret for å sende faktura til samtlige klubber i NBTF Region Øst, for årsavgiften 2023, samt å sende faktura til klubbene som deltar i både seriespillet, Haugenskip-serien (4. divisjon) og 5. divisjon, og yngreserien, for sesongen 2023/24.

Claus Tjelle/referent